open-index/open-wikipedia-markdown huggingface dataset:
השריף מגבעות הוליווד

**The Sheriff of Hollywood Hills** הייתה מיני סדרת טלוויזיה ללימוד אנגלית של הטלוויזיה הלימודית בת שלושה פרקים. מיני-סדרה זו שודרה החל משנת 1974, ובשידורים חוזרים רבים עד לאמצע שנות השמונים.

המיני-סדרה התמקדה בהוראת התחביר הנכון של משפטים בעלי שני פעלים. כל אחד משלושת פרקי המיני-סדרה, התמקד בקבוצה אחרת של פעלים, ובדרך השילוב שלהם במשפט רב-פועלי. הפרק הראשון עוסק בפעלים, שהפועל הבא אחריהם באותו משפט, מקבל ing בסופו. הפרק השני עוסק בפעלים, שהפועל הבא אחריהם באותו משפט, יופיע בצורת שם הפועל (עם המילית to לפניו). הפרק השלישי עוסק בתת-קבוצה של פעלים, שבהם עוסק הפרק השני: to want, to like (would like), & to expect.

המיני-סדרה הייתה הומוריסטית. עלילתה התרחשה בשנת 1937, ותיארה צוות צילום של סרט קולנוע, שעלילתו מתרחשת במערב הפרוע. בסרט היו ארבע דמויות: שריף גודמן (אירווינג קפלן), בורטן בדמן (צ'ארלס ברנשטיין), מיס דינגדונג (אליס גולמבו) ודפיוטי דוליטל (בריין פיין). מלבד דמויות המערבון ודמויות שחקניהן, הסדרה התמקדה גם בדמות במאי הסרט (סטיבן ביק) ומעט בדמות התפאורן.

התסריט נכתב בידי לו גולן והמפיק היה סטיב כהן. במאי הסדרה היה סטיבן ביק, שגם שיחק את דמות במאי הסרט, שבסדרה.

מנגינת הפתיחה והסיום של כל פרק הייתה יאקטי סאקס.

## קישורים חיצוניים

* 

## הערות שוליים

קטגוריה:תוכניות טלוויזיה ישראליות לילדים
קטגוריה:הטלוויזיה החינוכית הישראלית - תוכניות ללימודי אנגלית
קטגוריה:תוכניות טלוויזיה ישראליות שעלו לשידור בשנות ה-1970
קטגוריה:הטלוויזיה החינוכית הישראלית: תוכניות וסדרות
מוסקבה אדומה

[250px|שמאל|ממוזער| [פלקון (כלי קיבול)|פלקונים של מוסקבה אדומה ואריזה.]]

**מוסקבה אדומה** (ברוסית: **Красная Москва**) היה הבושם הראשון שנוצר בברית המועצות.

מקורו של הבושם נתון במחלוקת. אפשר שהוא נוצר לפני המהפכה של 1917 בשם "הזר החביב על הקיסרית" (בצרפתית: "Le Bouquet Préféré de l'Impératrice"), ניחוח שנוצר בבית החרושת של הנרי ברושר בשנת 1913, ולאחר מכן ניתן לו שמו הרוסי, או שהוא נוצר בשנת 1925, אחרי שהולאם מפעלו של ברושאר, ושמו הוחלף ל"נובאייה זאריה" בשנת 1922 ונוהל על ידי פולינה ז'מצ'וז'ינה בין השנים 1930–1932.

עם תחרות מוגבלת, מוסקבה אדומה הפך לפופולרי מאוד, והיה נפוץ מאוד בברית המועצות. לאחר מלחמת העולם השנייה הופץ ברחבי הגוש המזרחי. תפוצתו הנרחבת בעידן הסובייטי גרמה לרבים לסגת ממנו בתקופה שבה, לאחר קריסת ברית המועצות, נפוצו בשמים רבים יותר. למרות זאת שרד הבושם והוא עדיין מיוצר במפעל במוסקבה.

## קישורים חיצוניים
* Red Moscow Krasnaya Moskva Novaya Zarya for women. עמוד הבושם באתר Fragrantica.
* Krasnaya Moskva / Red Moscow. עמוד הבושם באתר Basenotes.

קטגוריה:בשמים
קיקה מרקהם

**אריקה ס.ל. "קיקה" מרקהם** (באנגלית: **Erika S.L. "Kika" Markham**; נולדה ב-1940) היא שחקנית אנגלייה.

## ביוגרפיה
מרקהם נולדה במאקלספילד שבמחוז צ'שייר. היא בתם של השחקן דייוויד מרקהם והסופרת אוליב דהן (1914–2007).

### קריירה
למרקהם קריירה רבת שנים בקולנוע, בטלוויזיה ובתיאטרון. בטלוויזיה שיחקה בין השאר בסדרות "אדוארד וגברת סימפסון", "חייו וזמניו של דייוויד לויד ג'ורג'", "A Very British Coup", "ואן דר ואלק", "קו היופי", בתפקידי אורח בסדרות "Minder", "המפצח", "פוארו" ובסדרת הדרמה "מר סלפרידג'". הופעותיה בקולנוע כוללים את הסרטים "בוני לייק נעדרת" (1965), "Futtocks End" (מ-1970), סרטו של פרנסואה טריפו "שתי אנגליות" (1971), "Operation Daybreak" (מ-1975), סרט הפנטזיה "Noroît" (מ-1976), "The Blood of Hussain" (מ-1980), "אאוטלנד" (מ-1981 בתפקיד אשתו של שון קונרי), "התמים" (1985), "וונדרלנד" (1999), "אסתר קהאן" (2000), "הורג אותי ברכות" (2002) ובסרט "פרנקלין" (2008).

### חיים אישיים
ב-1985 התחתנה מרקהם עם השחקן קורין רדגרייב בוונדסוורת' שבלונדון. לבני הזוג נולדו שני בנים הארווי (יליד 1979) וארדן (יליד 1983). מרקהם ורדגרייב הופיעו יחד פעמיים על המסך: בשנת 2000 בפרק סדרה "משפט ועונש" של לינדה לה פלאנט הם גילמו שופט ובריסטר; ובפרק "Special Relationship" בסדרה "להעיר את המתים" בו גילמו זוג נאהבים החשודים ברצח. הם שיחקו יחד גם על במת התיאטרון בהפקה מחודשת של המחזה "A Song at Twilight" מאת נואל קאוורד, לצדה של גיסתה ונסה רדגרייב. אחיותיה של מרקהם הן השחקנית פטרה מרקהם, המשוררת והמחזאית ג'הין מרקהם (אלמנתו של רוג'ר לויד-פק) וסוניה.

ב-2014 היא הוציאה לאור את ספר הזכרונות של בעלה, קורין רדגרייב, "Our Time of Day: My Life with Corin Redgrave" .

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:משפחת רדגרייב
קטגוריה:בריטיות שנולדו ב-1942
קטגוריה:בריטים שנולדו ב-1942
אולגה גוטמחר

**אולגה גוטמחר (וסילייב)** (נולדה ב-9 בפברואר 1987) היא שחמטאית ישראלית בדרגת אמן בינלאומי לנשים. שלוש פעמים (2008, 2013 ו-2014) אלופת ישראל לנשים. חברת נבחרת הנשים של ישראל משנת 2003 ומאמנת שחמט.

## ביוגרפיה
נולדה בשם אולגה וסילייב. גדלה באשדוד ולמדה בתיכון מקיף א' בעיר. במסגרת העתודה האקדמית למדה הנדסת חשמל באוניברסיטת תל אביב ושירתה בצה"ל כמהנדסת חשמל.
לומדת תואר שני בהנדסת מערכות במכללת אפקה.

השיגה דרגת אמן בינלאומי לנשים בשנת 2004. כיהנה כיושבת ראש ועדת הנשים באיגוד הישראלי לשחמט.

נכון ל-2017 היא מייצגת את מועדון אשדוד בליגה הארצית. בשיאה שיחקה בליגה הלאומית.

נשואה למיכאל גוטמחר.

## הישגים בולטים
* 1998 - זכתה בסגנות אליפות ישראל לנערות עד גיל 14, בגיל 11, לאחר שצברה 8 נקודות מ-9 אפשריות.
* 1998 - זכתה באליפות ישראל בשח-אקטיבי לבנות עד גיל 14, לאחר שצברה 6 נקודות מ-7 אפשריות.
* 2002 - זכתה בסגנות אליפות ישראל לנערות עד גיל 20 לאחר שצברה 4 נקודות מ-6 אפשריות.
* 2002 - זכתה בסגנות אליפות ישראל לנשים, בגיל 15, לאחר שצברה 6.5 נקודות מ-9 אפשריות.
* 2003 - סיימה במקום שלישי באליפות ישראל עד גיל 16 (בנים ובנות), לאחר שצברה 7 נקודות מ-9 אפשריות.
* 2003 - זכתה באליפות ישראל לנערות, לאחר שצברה 5.5 נקודות מ-6 אפשריות.
* 2008 - זכתה לראשונה באליפות ישראל לנשים כאשר צברה את מספר הנקודות הרב ביותר בין הנשים (3.5 נקודות מ-9 אפשריות) באליפות ישראל לגברים ונשים, שנערכה בחיפה
* 2013 - הייתה שותפה לניצחון היסטורי של נבחרת ישראל על נבחרת רוסיה במסגרת אליפות אירופה לנשים, שנערכה בוורשה, שבפולין, כאשר סיימה בתיקו עם רב-אמן לנשים, אולגה גיריה.
* 2013 - זכתה בשנית באליפות ישראל לנשים, שנערכה בעכו, כאשר צברה 7 נקודות מ-9 נקודות אפשריות.
* 2014 - זכתה בשלישית באליפות ישראל לנשים, שנערכה בבאר שבע, כאשר צברה 8.5 נקודות מ-9 נקודות אפשריות.

## תחרויות בהן השתתפה
* המכביה ה-19 ב-2013
* אליפות אירופה בשחמט 2015
* אליפות ישראל בשחמט 2016

## קישורים חיצוניים

## הערות שוליים

קטגוריה:נציגות ישראל באולימפיאדת השחמט
קטגוריה:אלופות ישראל בשחמט
קטגוריה:אשדוד: אישים
קטגוריה:בוגרי מקיף א' (אשדוד)
קטגוריה:בוגרות מקיף א' (אשדוד)
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בוגרות אוניברסיטת תל אביב: הנדסה
קטגוריה:בוגרי אוניברסיטת תל אביב: הנדסה
קטגוריה:בוגרי אוניברסיטת תל אביב: הנדסת חשמל
קטגוריה:מהנדסות ישראליות
קטגוריה:אמנים בין-לאומיים לנשים
קטגוריה:ערכים שנערכו במסגרת מיזם ויקי נשים
קטגוריה:מהנדסי חשמל ישראלים
קטגוריה:מהנדסות חשמל ישראליות
קטגוריה:מאמני שחמט ישראלים
קטגוריה:ישראליות שנולדו ב-1987
קטגוריה:ישראלים שנולדו ב-1987
ז'נין הניס-פלאסחארט

[ממוזער|249x249 פיקסלים|הניס-פלאסחארט עם שרת ההגנה ה[גרמניה|גרמנית אורסולה פון דר ליין, 2016]]
[ממוזער|275x275 פיקסלים|קבלת פנים מלכותית לכבודה של הניס-פלאסחארט בעת ביקורה ב[הפנטגון|פנטגון. לידה עומד מזכיר ההגנה צ'אק הייגל]]

**ז'נין הניס-פלאסחארט** (בהולנדית: **Jeanine Hennis-Plasschaert**; נולדה ב-7 באפריל 1973) היא פוליטיקאית הולנדית המכהנת כנציגתו המיוחדת של מזכ"ל האו"ם למשימת הסיוע של האומות המאוחדות בלבנון, מאז מאי 2024. לפני כן, מנובמבר 2018, כיהנה כנציגתו המיוחדת של מזכ"ל האו"ם למשימת הסיוע של האומות המאוחדות בעיראק. הניס-פלאסחארט כיהנה כשרת ההגנה של הולנד משנת 2012 עד אוקטובר 2017. היא האישה הראשונה לכהן בתפקיד זה.

הניס-פלאסחארט הייתה חברה בפרלמנט האירופי מטעם הולנד במשך שש שנים, מ-2004 ועד 2010 ולאחר מכן היא הייתה לחברה בבית הנבחרים של הולנד (הבית התחתון ההולנדי) עד לבחירתה לתפקיד שרת ההגנה.

## ביוגרפיה
ז'נין הניס-פלאסחארט נולדה בשם ז'נין פלאסחארט ב-7 באפריל 1973 בהירלן, העיר הרביעית בגודלה במחוז לימבורג. היא למדה בבית ספר תיכון בעיר בשם גאודה ולאחר מכן למדה באקדמיה באוטרכט.

### קריירה פוליטית
היא הצטרפה לפוליטיקה בשנת 2000. ב-2004 נבחרה הניס-פלאסחארט לפרלמנט האירופי מטעם מפלגת העם למען חופש ודמוקרטיה. במהלך כהונתה בפרלמנט האירופי הניס-פלאסחארט הייתה חברה בוועדת התחבורה והתיירות. היא גם הייתה חברה במשלחת של האיחוד האירופי לרומניה וחברה בוועדה הפרלמנטרית לענייני טורקיה. בשנת 2010 ניצחה מפלגתה בבחירות והניס-פלאסחארט נבחרה לבית הנבחרים של הולנד.

בבחירות הכלליות שנערכו בהולנד ב-12 בספטמבר 2012, זכתה מפלגתה שוב ואף הגדילה את כוחה בבית הנבחרים ל-41 מושבים. ראש ממשלת הולנד מארק רוטה מינה אותה לתפקיד שרת ההגנה. מינוי זה היה להיסטורי בהולנד, זאת מכיוון שהיא האישה הראשונה לכהן בתפקיד זה. עם כניסתה לתפקיד התפרסמה במשפט "זה לא משנה אם יש לך בולבול או לא", והכחישה את התפיסה כי לנשים יש דרך מסוימת לעסוק בפוליטיקה וכי הן חוות חוויה משותפת מעצם היותן נשים. "אני לא חושבת שקציני הצבא שאנחנו עובדות עמם מסתכלים עלינו באופן שונה מעל גבר", אמרה.

ב-20 במאי 2014 נועדה הניס-פלאסחארט עם שר הביטחון הישראלי משה יעלון. השניים חתמו על מזכר הבנות בין המוסדות הביטחוניים של ישראל והולנד. השניים דיברו על השתתפות אזרחי אירופה והולנד בפרט במלחמת האזרחים בסוריה.

ביולי 2016 פורסם כי הניס-פלאסחארט תמכה בגיוס חובה של אזרחי הולנד לכוחות המזוינים של הולנד. הניס-פלאסחארט תמכה בנוסף בהרחבת גיוס החובה לנשים.

עמדותיה מזוהות עם עמדותיה של הברית של ליברלים ודמוקרטים באירופה.

בשנת 2017 פרסמה "מועצת הבטיחות ההולנדית" דו"ח המדגיש כישלונות חמורים במשרד ההגנה סביב תקרית מרגמה במאלי. הניס-פלאסחארט הודיעה על התפטרותה לאחר דיון בבית הנבחרים ב-3 באוקטובר, ומסרה את התפטרותה למחרת.

### חיים אישיים
הניס-פלאסחארט נשואה לאריק ג'אן-הניס ומתגוררים עם בנו מנישואים קודמים ב-Nederhorst den Berg .

## ראו גם
* הפרלמנט ההולנדי

## קישורים חיצוניים

* 

## הערות שוליים

2017 03
קטגוריה:פוליטיקאים הולנדים
קטגוריה:פוליטיקאיות הולנדיות
קטגוריה:שרות הגנה
קטגוריה:הולנדיות שנולדו ב-1973
קטגוריה:הולנדים שנולדו ב-1973
פיג'ו 302 (1936)

ממוזער|280px|פיג'ו 302, סדאן
**פיג'ו 302** היא מכונית משפחתית אשר יוצרה על ידי חברת פיג'ו הצרפתית בין השנים 1936–1938. סך הכול יוצרו 25,083 יחידות.

יוצרה גם גרסת ספורט של ה"פיג'ו 302" שנקראה: "Peugeot 302 Darl'Mat", (מנוע 1,991 סמ"ק המפיק 55 כ"ס ו-58 כ"ס).

## דגמים
* 4 דלתות - סדאן
* 2 דלתות - קופה
* 2 דלתות - קבריולה
* גרסת דגם ספורט - Peugeot 302 Darl'Mat

## תמונות

Peugeot 302 ca 1937 Schaffen-Diest 2012.jpg| פיג'ו 302, 4 דלתות, שנת 1937
Peugeot 302 1937 DSCN3915.jpg| פיג'ו 302, 4 דלתות, שנת 1937
Peugeot 302 03.jpg| פיג'ו 302, 4 דלתות
Peugeot 302 05.jpg| פיג'ו 302, קבריולט
MHV Peugeot 302 Décapotable 02.JPG| פיג'ו 302, קבריולט
1937 Peugeot 302 Cabriolet IMG 1540 - Flickr - nemor2.jpg| פיג'ו 302, קבריולט, שנת 1937
Peugeot 302 04.jpg| מנוע הפיג'ו 302
Peugeot 302 02.jpg| פיג'ו 302 - מבט לתא הנהג
Peugeot 302 Darl'mat 001.jpg | - גרסת דגם ספורט : Peugeot 302 Darl'mat
Peugeot 302 Special Sport Darl'mat photo 2.JPG| - גרסת דגם ספורט: Peugeot 302 Darl'mat
Peugeot 302 Special Sport Darl'mat photo 3.JPG| - גרסת דגם ספורט: Peugeot 302 Darl'mat


## ראו גם
* פיג'ו
* פיג'ו 201
* פיג'ו 301 (1932)
* פיג'ו VLV

## לקריאה נוספת
* פיג'ו 302 - תמונות

## קישורים חיצוניים

302 (1936)
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות צרפתיות
קטגוריה:דגמי מכוניות שהושקו ב-1936
אינוק (קומיקס)

**אינוק** (ברוסית: **Инок**, "הנזיר") הוא דמות בדיונית של גיבור-על המופיעה בחוברות הקומיקס ביקום באבל קומיקס. הדמות הופיעה לראשונה בחוברת "אינוק 1" (*Инок #1*) מאוקטובר 2012 ונוצרה על ידי המאיירים אדוארד פטרוביץ' ואנדריי ואסין והכותבים יבגני פדוטוב וארטיום גברליאנוב. 

אינוק הוא האלטר-אגו של הנזיר אנדריי ראדוב, בן לשושלת שנלחמה למען הגנת המולדת הרוסית מאז ולדימיר הראשון, נסיך קייב. הבן הראשון לשושלת ראדוב נקרא אנדריי והוטל עליו להגן מפני הרוע באמצעות אבני כוח וצלב מגן. המגן הראשון היה אינוק הראשון, סבו של אנדריי ראדוב, האינוק הנוכחי. בשנת 988 ראדוב קיבל לידיו צלב מגן והוזמן לחסות בצלו של הנסיך ולדימיר אך סירב. צבא פרשים בראשות המגיסטר תקף אותו אך הוא הצליח להימלט. בשנת 1240, במהלך מסעי הצלב הצפוניים, ראדוב גבר בקרב על אולריך פון מיינהוף ולאחר מכן קיבל לידיו אבן איזמרגד רבת עוצמה. אינוק הפך לנוסע בזמן ולאורך ההיסטוריה תפקד כמגן האדמות הרוסיות.

## קישורים חיצוניים
* אינוק באתר הרשמי של באבל קומיקס

קטגוריה:דמויות מתוך קומיקס
קטגוריה:באבל קומיקס
דאון, שני חצבים

"**דאון, שני חצבים**" (1998) הוא הדפס מאת הצייר הישראלי אסף בן צבי.

## תיאור
ההדפס "דאון, שני חצבים" הודפס בשנת 1998 בסדנת ההדפס ירושלים על ידי שרון פוליאקין במהדורה של 15 עותקים. ההדפס מתאר שני חצבים הבוקעים מתוך אדמה, המעוצבת כצורות מעגליות פחוסות וסגורות. בין החצבים נמצא דאון. בשנת 1999 יצר בן צבי גרסה נוספת להדפס זה, הפעם בטכניקה של הדפס רשת. הדפס זה כונה "שפיותו של החצב", והוא הודפס בסדנת ההדפס ירושלים על ידי איתן הורוביץ במהדורה של 60 עותקים.

הדאון הוא מוטיב חוזר בעבודתו של בן צבי מן התקופה. בשנת 1994 יצר בן צבי סדרה של הדפסים וציורים בשם "אילם", בהם הופיע מוטיב הדאון. הדאון מופיע כשרטוט קווי, באופן המאזכר גם צורה של צלב. כאן, בהדפס זה נוצרים יחסים מורכבים בין שמיים לאדמה ובין תרבות לטבע, על ידי הקבלה צורנית בין הדאון, שאחת מכנפיו המתארכת כלפי האדמה, לבין החצבים, הצומחים כלפי השמיים.

ההדפס הוצג בתערוכה קבוצתית של הדפסים ישראלים בקוריאה, בתערוכת תחריטים במוזיאון הנגב לאמנות (2006), בתערוכה "תפרים חיים: אסף בן צבי" (2013) בסדנת ההדפס ירושלים ובתערוכה "זמן הדפס" (2013) במוזיאון הפתוח תפן.

## גלריה

קובץ:השפיות של החצב.jpeg|השפיות של החצב1999הדפס רשתגובה 65 ס"מ, רוחב 56 ס"מסדנת ההדפס ירושליםDR.629 (מספר סדנה)

## הערות שוליים

קטגוריה:אסף בן צבי: הדפסים
קטגוריה:תצריבים
קטגוריה:הדפסים
קטגוריה:הדפס ישראלי
קטגוריה:סדנת ההדפס ירושלים
קטגוריה:יצירות משנת 1998
קטגוריה:מוזיאון ישראל: הדפסים
אליפות גרמניה בכדורגל 1930

**אליפות גרמניה בכדורגל 1930** הייתה העונה ה-23 של התחרות. 

בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. 

למשחק הגמר הגיעו הולשטיין קיל והרטה ברלין. להרטה ברלין זו הייתה ההופעה החמישית ברציפות במשחק הגמר, והניצחון הראשון. 

## ארגון האליפות
לתחרות העפילו 2-3 קבוצות מ-7 תחרויות אזוריות: 

המשחקים נערכו בשיטת נוק-אאוט (מפגש יחיד בין הקבוצות).

## מהלך התחרות

## משחק הגמר

## כדורגלנים מצטיינים
יוסף שמידט מנירנברג כבש 7 שערים ובכך זכה בתואר מלך השערים. 

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
קטגוריה:1930 בגרמניה
פיג'ו 304

ממוזער|280px|פיג'ו 304 קבריולה
**פיג'ו 304** היא מכונית משפחתית אשר יוצרה על ידי יצרנית הרכב הצרפתית פיג'ו, בין השנים 1969–1980.

סך הכול יוצרו 1,178,423 יחידות.

## דגמים
* 4 דלתות - סדאן, יוצרו 849,103 יחידות
* 5 דלתות - סטיישן, יוצרו 216,183 יחידות
* 3 דלתות - קופה, יוצרו 60,186 יחידות
* 2 דלתות - קבריולה, יוצרו 18,647 יחידות
* 2 דלתות - ואן, יוצרו 34,304 יחידות

## תמונות

קובץ:1976 Peugeot 304 SL.jpg| פיג'ו 304 SL, שנת 1976
קובץ:Peu304.jpg| פיג'ו 304, סדאן
קובץ:Peugeot 304, Malta feb 2011 - Flickr - sludgegulper slightly less rakish angle.jpg|פיג'ו 304 סדאן
קובץ:1972-79 Peugeot 304 SL saloon (10409245645).jpg|פיג'ו 304 SL
קובץ:Peugeot 304 coupe England.jpg| פיג'ו 304, קופה
קובץ:Peugeot 304 Coupe photo 2.jpg| פיג'ו 304, קופה
קובץ:Peugeot 304 Coupé (9034743644).jpg| פיג'ו 304, קופה
קובץ:Peugeot 304 SL Break.jpg|פיג'ו 304 SL, סטיישן
קובץ:1977 Peugeot 304 GL Estate (9041147098).jpg| פיג'ו 304, סטיישן, שנת 1977
קובץ:1976 Peugeot 304 GL Break (17263320791).jpg|פיג'ו 304 GL סטיישן, שנת 1976
קובץ:Peugeot 304C schraeg.JPG| פיג'ו 304 - קבריולה
קובץ:1972 Peugeot 304 convertible (28897540976).jpg|מנוע פיג'ו 304 - קבריולה
קובץ:Peugeot 304 Cabrio dashboard 20080621.jpg| פיג'ו 304 - קבריולה, מבט לתא הנהג ולוח מחוונים
קובץ:2009-03-27 1973 304 S Cab 2.jpg| פיג'ו 304 - קבריולה
קובץ:P304.png| פיג'ו 304 - קבריולה


## ראו גם
* פיג'ו
* פיג'ו 204

## קישורים חיצוניים

304
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1969
קטגוריה:מכוניות צרפתיות
אלברט אגרונוב

שמאל|ממוזער|250px|לוח שהונח לזכרו של אלברט אגרונוב, על ביתו
**אלברט אגרונוביץ אגרונוב** (באזרית: **Albert Aqarunoviç Aqarunov**; 25 באפריל 1969, באקו, אזרבייג'ן – 8 במאי 1992) היה מפקד טנק יהודי אזרי בצבא אזרבייג'ן, שזכה לאחר מותו בקרב במלחמת נגורנו קרבאך בתואר הגיבור הלאומי של אזרבייג'ן.

## ביוגרפיה
אגרונוב נולד ב-1969, למשפחה יהודית באמירצ'ן, פרבר של באקו, אחד מעשרת ילדיהם של אגרון, עובד בתעשיית הנפט ולאה אגרונוב. הוריו היגרו לשם מקירמיזי קסבה, הכפר הכל יהודי היחיד בעולם, מחוץ לישראל וארצות הברית. אמו קיבלה בשעתה מממשלת אזרבייג'ן את התואר "האם הגיבורה", בשל יכולותיה והצלחתה בגידול עשרת ילדיה.

בגיל מוקדם מאוד החל אגרונוב להתעניין במוזיקה ואף סיים את כיתת החצוצרה בבית הספר למוזיקה. למד עד כיתה ח' בלבד, בבית הספר מס' 154 באזור סורכני (Suraxanı raion), אף הוא חלק מבאקו. לאחר מכן הפך לנהג – מכונאי כדי לעזור למשפחתו. ב-1987 גויס לצבא הסובייטי ושירת בגאורגיה כמפקד טנק. ב-1989 השתחרר, חזר לבאקו והחל לעבוד במפעל לייצור מכונות באזור סורכני.

## מלחמת נגורנו קרבאך ומותו
בסוף 1991 – תחילת 1992, מספר חודשים לאחר התפרקות ברית המועצות והכרזת העצמאות של אזרבייג'ן וארמניה הפך הסכסוך ביניהן על השליטה בחבל נגורנו-קרבאך, לסכסוך צבאי גלוי ומלא. אגרונוב התנדב לצאת למלחמה, בצד האזרי, על אף התנגדות משפחתו היהודיה. הוא מונה למפקד טנק ונלחם במסגרת הכוחות המיוחדים של גדוד 777.

במהלך הקרבות השמיד הטנק של אגרונוב 11 טנקים ארמנים ושני משוריינים. אנשי גדודו טענו שיש לאגרונוב תכסיס מיוחד ללכידת טנקי אויב וכינו תכסיס זה בשם "הסנדוויץ' היהודי". שמו נודע גם לאויב הארמני, עד כי הללו הכריזו על פרס בגובה 5 מיליון רובל על ראשו.

בקרב על העיירה שושה האסטרטגית, ב-8 במאי 1992 ניסה טנק הדגל הארמני לפרוץ לעיר המוגנת על ידי האזרים. הטנק של אגרונוב השמיד אותו ואת צוותו. הכוחות הארמנים נסוגו ואגרונוב יצא מהטנק שלו כדי להזיז גופות של חיילים אזרים שהיו מונחות מול הטנק, כדי שלא לדורסן. הוא נהרג תוך כדי כך, בירייה של צלף ארמני. למחרת היום, ב-9 במאי 1992, הארמנים כבשו את העיר.

הלווייתו של אגרונוב נוהלה במשותף על ידי מולא ורב. הוא נקבר בבית הקברות לקדושים מעונים בבאקו. אחרי מותו השריונרים האזרים החלו לכנות את הטנקים שלהם בשם "אלברט". בית הספר היסודי בו הוא למד נקרא כיום על שמו.

אחרי מלחמת נגורנו קרבאך הראשונה, הארמנים המנצחים שיקמו את טנק הדגל השרוף שלהם והציבו אותו על גבעה לכיוון העיר שושה.

## פרסים ועיטורים
לפי צו מס' 833 שניתן ב-7 ביוני 1992 על ידי נשיא אזרבייג'ן הוענק לאלברט אגרונוב התואר "הגיבור הלאומי של אזרבייג'ן" אחרי המוות.
* בשנת 1992 – הגיבור הלאומי של אזרבייג'ן
* בשנת 2016 – העיטור ע"ש אסלנוב

## קישורים חיצוניים

* ראיון שנערך ב-1992 עם אלברט אגרונוב, באתר יוטיוב 
* A Jewish Warrior in a Muslim Land
* Aqarunov Albert Aqarunoviç  zengilan.com
* 

## הערות שוליים

קטגוריה:גיבורים לאומיים
קטגוריה:באקו: אישים
קטגוריה:יהודים אזרים
קטגוריה:יהודי ההרים
קטגוריה:אנשי צבא אזרים
קטגוריה:שריונאים
קטגוריה:אזרים שנולדו ב-1969
קטגוריה:אזרים שנפטרו ב-1992
סימקה 8

ממוזער|280px|סימקה 8, סדאן
ממוזער|280px|סימקה 8, דגם גורדיני ספורט, שנת 1951
**סימקה 8** (בצרפתית: **Simca 8**) היא מכונית משפחתית קטנה אשר יוצרה על ידי חברת סימקה הצרפתית בין השנים 1938–1951. יוצרו 113,165 יחידות. מנוע ה"סימקה 8" נלקח מדגם פיאט 1100 (1937) (ברישיון חברת פיאט).

משנת 1948 נוספה גרסת ספורט, עם מנוע בהספק של 50 כ"ס. 

דגם ה"סימקה 8" דמה מאוד לדגם הפיאט 1100 האיטלקי.

שלדת סימקה 9 נלקחה מדגם "סימקה 8".

מתחרותיה היו רנו ז'יוואקאטר ופיג'ו 202. כל שלושת הדגמים יוצרו בצרפת.

## דגמי סימקה 8
* 4 דלתות - סדאן
* 2 דלתות - קופה
* 2 דלתות - קבריולה
* 2 דלתות - טנדר
* 2 דלתות - ספורט (משנת 1948)
* סימקה 8 דגם Special (דגם ספורט - מרוץ)
* סימקה 8 דגם גורדיני (ספורט)

## תמונות

Simca 8.jpg|סימקה 8, 4 דלתות
Simca 8 2013-07-21 13-47-18.JPG|סימקה 8
Simca 8 - Front view.jpg|סימקה 8
Simca8 1200 cropped.jpg| סימקה 8, 4 דלתות
Weddingcar 001.JPG| סימקה 8, 4 דלתות
Simca 8 - Rear view.jpg|סימקה 8
1949 Simca 8 1200 Berline - blue - fvl (4637148519).jpg| סימקה 8, שנת 1949
1949 Simca 8 1200 Berline - blue - int (4637150795).jpg|סימקה 8, שנת 1949 - מבט לתא הנהג
Rétromobile 2015 - Simca 8 1200 Cabriolet - 1950 - 002.jpg| סימקה 8 - קבריולט, 1950
Rétromobile 2015 - Simca 8 1200 Cabriolet - 1950 - 005.jpg| סימקה 8 - קבריולט, 1950
1949 Simca 8 Special (14151002622).jpg| סימקה 8 דגם Special, שנת 1949
1948 Autobleu Simca 8 compétition spéciale.jpg| סימקה 8 דגם Special, שנת 1948
NT-34-62 Simca 8 Sport.jpg| סימקה 8 ספורט
Simca 8 1200 Camionette Av.jpg| סימקה 8 - טנדר
Simca 8 1200 Camionette Ar.jpg| סימקה 8 - טנדר


## ראו גם
* פיג'ו 202
* רנו ז'יוואקאטר
* סימקה 5
* סימקה 6
* סימקה 9

## קישורים חיצוניים

* סימקה 8  (11:08 דקות), יו-טיוב

8
קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1938
קטגוריה:מכוניות צרפתיות
ראס אלהאג

**ראס אלהאג** או **α בנושא הנחש** (מסומן גם **גליזה 681**) הוא הכוכב הבהיר ביותר בקבוצת הכוכבים נושא הנחש. שמו הוא שיבוש של השם בערבית - **راس الحواء** "ראס אל-חווא" שפירושו "ראשו של אוסף הנחשים". הוא נמצא בקצה הצפוני של קבוצת הכוכבים, קרוב לגבול עם קבוצת הרקולס ובסמוך לכוכב בעל שם דומה - ראס אלגד'י (α בהרקולס).

## תכונות
ראס אלהאג הוא ענק לבן מסוג ספקטרלי A5 III (לפעמים מסווג כתת-ענק לבן עם סיווג ספקטרלי A5 IV), שנמצא במרחק של כ-48.6 שנות אור ממערכת השמש. מסתו כ-2.5 מסות שמש, רדיוסו כ-3 רדיוסי שמש, והוא מאיר בעוצמה של פי 25 מעוצמת ההארה של השמש באור נראה ויותר מפי 30 בצירוף הקרינה העל סגולה. טמפרטורת פניו גבוהה מזו של השמש ומוערכת בלמעלה מ-8,500 קלווין. ראס אלהאג מסתובב על צירו במהירות גבוהה למדי של לפחות 230 קילומטרים בשנייה. כתוצאה מכך צורתו פחוסה מאוד ורדיוסו בקטבים הוא רק כ-85% מרדיוסו לאורך קו המשווה והטמפרטורה בקטבים גבוהה בכ-1,800 קלווין מהטמפרטורה של קו המשווה. בהירות נראיתו משתנה במידה קטנה, שכמעט אינה מורגשת, במחזוריות מורכבת מאוד כתוצאה מפעימות במנגנון דומה לשל משתנים קפאידיים, אך מכיוון שאינו על-ענק הוא נחשב למשתנה קפאידי ננסי (משתנה מסוג δ במגן).

לראס אלהאג יש בן זוג עמום, ככל הנראה כוכב הסדרה הראשית כתום מסוג ספקטרלי K2 V, עם מסה של כ-0.85 מסת שמש. הוא מאיר בעוצמה של קצת יותר ממאית מעוצמת ההארה של הכוכב הראשי, כך שעוצמת הארתו היא כשליש מעוצמת ההארה של השמש ודרגת בהירותו היא סביב 7. שני הכוכבים מקיפים זה את זה במסלול אליפטי מאוד, כך שהמרחק ביניהם נע בין חצי יחידה אסטרונומית ו-12 יחידות אסטרונומיות, בזמן הקפה של 8.6 שנים.

## קישורים חיצוניים
* ראס אלהאג באתר של ג'ים קלר
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כוכבים כפולים
קטגוריה:ענקים מסוג A
קטגוריה:כוכבי הסדרה הראשית מסוג K
קטגוריה:משתנים קפאידיים
קטגוריה:קבוצת הכוכבים נושא הנחש
קטגוריה:קטלוג גליזה
טרנס רנצ'ר

**טרנס רנצ'ר** (באנגלית: **Terrence Lamont Rencher**; נולד ב-19 בפברואר 1973) הוא כדורסלן עבר אמריקאי ששיחק כרכז (גובהו 1.90 מ'), כיום עוזר מאמן באוניברסיטת ניו מקסיקו.

## קריירת מכללות, NBA ו-CBA
לאחר קריירת תיכונים טובה בתיכון סיינט ריימונד לבנים שברובע הברונקס שבסופה נבחר למר כדורסל של מדינת ניו יורק לשנת 1991, שיחק רנצ'ר בין 1991 ל-1995 באוניברסיטת טקסס באוסטין, במדיה זכה בתואר "הפרשמן המצטיין של המחוז הדרום-מערבי" לשנת 1992 ופעמיים נבחר לנבחרת המחוז הדרום-מערבי של ליגת המכללות (1992, 1995). את קריירת המכללות סיים עם 2,306 נקודות כשחקן האוניברסיטה (מה שהפך אותו לשיאן הנקודות של המוסד ושל המחוז הדרום-מערבי בכל הזמנים) ו-440 אסיסטים. הוא נבחר בדראפט ה-NBA לשנת 1995 כבחירה ה-32 בסיבוב השני על ידי וושינגטון בולטס, לאחר מכן הועבר בטרייד למיאמי היט מבלי ששיחק בבולטס, באמצע עונת הבכורה שלו ב-NBA הועבר בטרייד לפיניקס סאנס. בעונת 1996/1997 שיחק בליגת ה-CBA בקבוצות גרנד ראפידס הופס ופלורידה ביץ' דוגס.

## אירופה
ב-1997 הביא ארז אדלשטיין את רנצ'ר לבני הרצליה. הרצליה הייתה התחנה הראשונה שלו באירופה, במשך שנתיים רנצ'ר היה מהזרים הבולטים בליגה 17.8 נקודות ו-4.9 אסיסטים בעונה הראשונה, 19.5 נקודות בשנייה. עם זאת, במהלך העונה השנייה רנצ'ר שבת "שביתה איטלקית" למספר משחקים ולבסוף הוא עזב את הקבוצה לפני הפלייאוף ב-1998 בגלל בעיות כלכליות של המועדון.

בקיץ 1999 חתם רנצ'ר על חוזה של 230 אלף דולר בקאנטו מאיטליה. הוא שיחק בהמשך בק.ק ספליט מקרואטיה (12.2 נקודות בסופרוליג), שנתיים בטלקום בון ושנה בקלן הגרמניות. ב-2004/2005 חתם ברג'יו קלבריה מהליגה האיטלקית, אך שוחרר בדצמבר וירד לרימיני מהליגה השנייה באיטליה (14.3 נקודות, 2.3 אסיסטים). ב-4 בספטמבר 2005, בגיל 32, כשהקריירה שלו בנסיגה, חזר רנצ'ר להרצליה וחתם לעונה אחת בבני השרון של יעקב ג'ינו, במהלך 2006 גילה רנצ'ר בעיות התנהגות שלוו בעבירות טכניות ובלתי-ספורטיביות רבות, עימות פיזי עם איתי לב מעירוני רמת גן בזמן משחק, קללות כלפי השופט משה ביטון ששרק לו לעבירה בעת משחק נגד מכבי תל אביב והתדרדרות ביחסיו עם מאמנו, שלבסוף הובילו לשחרורו מהקבוצה (שבעונת 2005/2006 החליפה מספר זרים). בעונת 2006/2007 עבר לשחק באפולון פטרס מליגת העל היוונית, בסיום העונה הודיע על פרישה ממשחק פעיל.

## קריירת אימון
לאחר פרישתו מכדורסל לאחר העונה ביוון עבר לאימון תיכון אמריקאי בעונת 2007/2008. לאחר מכן החל בקריירה של עוזר אקדמי לשחקנים ועוזר מאמן באוניברסיטאות שונות בארצות הברית.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלני אוניברסיטת טקסס באוסטין
קטגוריה:כדורסלני מיאמי היט
קטגוריה:כדורסלני פיניקס סאנס
קטגוריה:כדורסלני גרנד ראפידס הופס
קטגוריה:כדורסלני פלורידה ביץ' דוגס
קטגוריה:כדורסלני בני הרצליה
קטגוריה:כדורסלני קאנטו
קטגוריה:כדורסלני ק.ק. ספליט
קטגוריה:כדורסלני טלקום בון
קטגוריה:כדורסלני קלן
קטגוריה:כדורסלני בני השרון
קטגוריה:כדורסלני אפולון פטרס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ניו יורק: כדורסלנים
קטגוריה:אמריקאים שנולדו ב-1973
שלי לנצמן

**שלי לנצמן** (נולדה בשנת 1970) שמשה כמנכ"לית מיקרוסופט ישראל מיולי 2015 ועד יולי 2019.

## ביוגרפיה
שירתה בצה"ל כמ"כית, כמ"מית וכמדריכה בקורס קצינות. לאחר שעברה למחלקת קשרי החוץ של צה"ל, לתפקיד של תיאום בין צה"ל לצבאות אחרים, סיימה את שירותה בדרגת רב-סרן.

היא בעלת תואר ראשון במדעי החברה ואסטרטגיה מאוניברסיטת בר-אילן, וסיימה לימודי תעודה בניהול משאבי אנוש בטכניון.

ב-1997 עברה לעבוד בחברת מיקרוסופט בישראל. תחילה עבדה כעוזרת מנכ"ל החברה ולאחר מכן עברה למחלקת השיווק של החברה, והתקדמה לניהול קבוצת התקשורת השיווקית. עברה לתחום המכירות וניהלה את תחום הביטחון ולאחר מכן את הקבוצה שהייתה אחראית על תחומי הפיננסים, הבריאות והתעשייה. ב-2011 מונתה לסמנכ"לית שירותי אנטרפרייז (Enterprise Services) והובילה פרויקטים טכנולוגיים. בהמשך מונתה לסמנכ"לית לענייני המגזר הציבורי. ביולי 2015 מונתה למנכ"לית מיקרוסופט בישראל. בתחילת יולי 2019 פרשה מתפקידה.

שלי לנצמן נשואה ואם לשלושה.

## קישורים חיצוניים
* 
* 
* 

## הערות שוליים

קטגוריה:מנכ"לי מיקרוסופט ישראל
קטגוריה:מנהלות ישראליות
קטגוריה:מנהלים ישראלים
מקהלת הנערים של קופנהגן

**מקהלת הנערים של קופנהגן'' (**The Copenhagen Royal Chapel Choir** ב[[דנית]]: **Københavns Drengekor''') היא אחת המקהלות הוותיקות ביותר בסקנדינביה, החדורה במסורת עשירה.

אמות המידה האמנותיות הגבוהות המאפיינות את המקהלה זה 90 שנה מושגות באמצעות ההכשרה הווקאלית היחידה במינה, שהזמרים מקבלים בבית הספר על שם אנה הקדושה (Sankt Annæ Gymnasium), בית הספר העירוני לשירה של קופנהגן, וחובותיה של המקהלה בקתדרלה של קופנהגן.

המקהלה השיגה מוניטין בינלאומיים הודות לפרשנות שנתנה ליצירותיהם של גדולי המלחינים מתקופת הרנסאנס והבארוק, בעיקר, ולמוזיקה מקהלתית לקולות נערים וגברים במאה ה-20. מקהלת הנערים של קופנהגן, או בשמה המלא "מקהלת הקאפלה המלכותית של קופנהגן", מופיעה בקונצרטים רבים בדנמרק וברחבי העולם.

## היסטוריה
מקהלת הנערים של קופנהגן נוסדה בשנת 1924 על ידי מוגנס ולדייק, בעקבות ביקור של מקהלת הנערים סנט תומאס המפורסמת מכנסיית תומאס (לייפציג), המקהלה של יוהאן סבסטיאן באך עצמו. כבר מתחילה הייתה מטרת המקהלה לבצע מוזיקה מקהלתית שנכתבה לקולות נערים וגברים, מימי הביניים עד המאה ה-20. בהמלצתו הנלהבת של קרל נילסן, ייסדה מועצת העיר קופנהגן בשנת 1929 בית ספר לשירת מקהלה לנערים, הוא "בית ספר סנקט אנה" של ימינו אלה. בדרך זו הובטחה לחברי המקהלה הכשרה מקיפה ויסודית בפיתוח קול ובלימודי מוזיקה, כחלק בלתי נפרד מתוכנית הלימודים הכללית שלהם.

בכל שנה מקבל בית הספר סנקט אנה תלמידים חדשים, בעלי כישרון קולי ומוזיקלי, מבין בני השמונה בקופנהגן ובסביבתה.

כיום מאכלס בית הספר למקהלה גם את מקהלת הבנות של סנקט אנה (Sankt Annæ Pigekor) ואת מקהלת בית הספר סנקט אנה (Sankt Annæ Gymnasiekor).

עד 1959 הייתה מקהלת הנערים של קופנהגן מסופחת בקביעות לקאפלה של טירת כריסטיאנבורג (Christiansborg Slotskirke), אבל מאז היא מופיעה מדי יום שישי בערב בקתדרלה של קופנהגן במשך כל העונה העיקרית, והנערים שרים גם במיסה ובתפילות הערבית (Vespers) בקתדרלה. הודות לקשריה הן עם בית הספר סנקט אנה והן עם הקתדרלה של קופנהגן, המקהלה היא הנציגה הוותיקה ביותר בסקנדינביה של מסורת בית הספר הכנסייתי, הבסיסית כל כך למוזיקה המקהלתית באירופה.

נערי כנסיית סנקט אנה שגשגו בייחוד במאות ה-16 וה-17, כשהיוו גם חלק ממקהלת הקאפלה המלכותית של קופנהגן. עושר חיי המוזיקה בתקופה ההיא משתקף גם ברפרטואר של מקהלת הנערים בימינו.

## בהווה
מאז 1998 נושאת המקהלה, באישור המלכה, בתואר "מקהלת הקאפלה המלכותית של קופנהגן" שסיפחה לשמה, ובהתאם למסורות המקהלה, תואר זה הוא כיום שמה באנגלית (Copenhagen Royal Chapel Choir).

במרוצת השנים יצא למקהלה שם של אחת המעולות בסוגה. היא מופיעה בקונצרטים בכל רחבי תבל ובפסטיבלי מוזיקה בינלאומיים רבים מספור. הרפרטואר שלה מקיף, מיצירות מוזמנות פרי עטם של מלחינים חשובים בימינו (פול רודרס, ברנרד לבקוביץ', פר נרגאר, ואגן הולמבו ופאלה מיקלבורג) וחזור אל ראשית הפוליפוניה.

המקהלה משתתפת גם בהפקות רדיו וטלוויזיה, הן בדנמרק והן בארצות אחרות, והתקליטורים הרבים שהקליטה בחברות כמו EMI, דקה, ונגארד, צ'אנדוס, קונטרפונקט  ודניקה רקורדס (OH) תורמים כולם למוניטין הבינלאומי הנכבד שלה.

מאז 1991 אבה מונק הוא המנהל האמנותי והארגוני של המקהלה.

## קישורים חיצוניים

קטגוריה:מקהלות ילדים ונערים
תרבות
ראש ממשלת נורווגיה

**ראש ממשלת נורווגיה** (בנורווגית: **statsminister**; "שר המדינה") הוא המנהיג הפוליטי של נורווגיה והתפקיד הבכיר ביותר בפוליטיקה הנורווגית. מלך נורווגיה ממנה את ראש הממשלה וחברי המועצה. עם זאת, מאז 1884, השיטה הפרלמנטרית מבטיחה שלקבינט (הרשות המבצעת של נורווגיה) חייבת להיות תמיכת הסטורטינג (הפרלמנט הנורווגי), מה שהופך את המינוי מהמלך להליך פורמלי בלבד.

מלך נורווגיה מוגדר כראש המדינה של נורווגיה, אך בפועל סמכויותיו טקסיות וייצוגיות וראש הממשלה מחזיק בכוח הביצועי.

חוקת נורווגיה, אשר אומצה ב-17 במאי 1814 קובעת כי ראש הממשלה הוא ראש הרשות המבצעת ואחראי לניהול השוטף של נורווגיה. לראש הממשלה מוקנות סמכויות חוקיות מעטות, אך כראש המפלגה הגדולה יש לו שליטה מסוימת גם בפרלמנט, והוא יכול להפעיל סמכויות נרחבות דה פקטו. בניגוד לשאר המונרכיות באירופה, ראש ממשלת נורווגיה לא חייב להתייעץ עם המלך לפני שהוא מפזר את הפרלמנט. ראש ממשלת נורווגיה נבחר אחת לארבע שנים, ואם ממשלתו נופלת בהצעת אי-אמון ראש הממשלה חייב להתפטר ולצאת לבחירות.

ראש ממשלת נורווגיה הנוכחי הוא יונס גר סטיורה ממפלגת העבודה הנורווגית.

## קישורים חיצוניים

* 

*
Be with Me

**Be with Me** הוא סרט דרמה סינגפורי עטור פרסים, משנת 2005. הסרט ייחודי בזה שיש בו מעט מאוד דיאלוגים. הוא ייחודי גם בזה, שחלקים ממנו הם תיעודיים וחלקים אחרים בדיוניים. חלק מהדמויות המתועדות בחלקים התיעודיים, עוברות לשחק את עצמן, בקטעים הבדיוניים, לצד הדמויות הבדיוניות. שפות הסרט הן אנגלית וקנטון.

מרבית הסרט מתעדת את אורח חייה של תרזה פו לין צ'אן – מורה לאנגלית, חירשת ועיוורת. מדי פעם, הסרט עובר להתרכז בשתי עלילות בדיוניות, בלתי תלויות, שבהן מתוארים סיפורי אהבה. לקראת סוף הסרט, שלושת הסיפורים מתאחדים. עלילות האהבה מתגלות כאהבה נכזבת. תרזה פו לין צ'ין, שהופכת כביכול לעדה לשני סיפורים אלו, מספרת לקהל, בקצרה, את סיפור חייה.

תרזה פו לין צ'ין מספרת כי היא התעוורה והתחרשה בילדותה. אבל נפשה התגברה על האסון הזה. היא למדה אנגלית רק אחרי שהתעוורה והתחרשה. היא הצליחה במעשיה ואפילו הפכה למורה לאנגלית. אבל על דבר אחד היא לא התגברה מעולם – על פרשת אהבה נכזבת.

## קישורים חיצוניים
* 

קטגוריה:סרטים על עיוורים
קטגוריה:נכות באמנות
קטגוריה:סרטי 2005
קטגוריה:סרטים באנגלית
קטגוריה:סרטים רב-לשוניים
רוברט ג'יימס וולר

**רוברט ג'יימס וולר **(באנגלית: **Robert James Waller**, 1 באוגוסט 1939 - 10 במרץ 2017), היה סופר אמריקאי, ידוע בעיקר בשל ספרו "הגשרים של מחוז מדיסון", ספר מצליח שפורסם ב-1992 וגם הוסרט. הוא היה גם צלם ומוזיקאי.

## ביוגרפיה
וולר קיבל תואר בוגר אוניברסיטה (BA) ב-1962 ותואר מוסמך אוניברסיטה (MA) ב-1964 מאוניברסיטת צפון איווה (University of Northern Iowa) שנקראה באותה עת בשם המכללה להוראה של מדינת איווה (Iowa State Teachers College). הוא קיבל ב-1968 תואר דוקטור במינהל עסקים מאוניברסיטת אינדיאנה בלומינגטון.

ב-1968 הוא חזר לאוניברסיטת צפון איווה והחל ללמד בה מנהל עסקים וכלכלה. ב-1977 הוא קיבל את התואר פרופסור. ב-1980 הפך לדקאן המכללה לעסקים, הוא פרש מתפקידו זה ב-1986. בשנת 2000 נמסר שהוא תרם סכום משמעותי מעל 1 מיליון דולר לאוניברסיטת אינדיאנה.

כמה מהספרים שכתב הופיעו ברשימת הספרים רבי המכר של העיתון "הניו יורק טיימס", כולל ספרו מ-1992 "הגשרים של מחוז מדיסון", שאותו כתב במשך שבועיים, ועמד ב-1993 בראש רשימת רבי המכר. הספר יצא לאור בעברית ב-1993 והפך לסרט בשם זהה ב-1995. גם ספרו "Puerto Vallarta Squeeze" שפורסם ב-1995 הפך לסרט.

## חיים פרטיים
וולר התגרש ב-1997 לאחר 35 שנות נישואים. הוא נפטר ב-10 במרץ 2017, בגיל 77 בביתו בפרדריקסברג בטקסס (Fredericksburg, Texas) לאחר שסבל ממיאלומה נפוצה.

## כתביו
### ספריו

*The Bridges of Madison County (1992; original UK title Love in Black and White)
*Slow Waltz in Cedar Bend (1993); 
*Puerto Vallarta Squeeze (1995)
*Border Music (1995)
*A Thousand Country Roads: An Epilogue to The Bridges of Madison County (2002)
*High Plains Tango (2005)
*The Long Night of Winchell Dear (2007)


### אוסף

*Just Beyond the Firelight (1988), Iowa State University Press; 1st edition (1988), /


### ספרי עיון

*One Good Road is Enough (1990)
*Iowa: Perspectives on Today and Tomorrow (1991)
*Old Songs in a New Café (1994)
*Images (1994) [6]
*The Summer Nights Never End...Until They Do: Life, Liberty, and the Lure of the Short-Run (2012)


## מוזיקה

*The Ballads of Madison County: A Collection of Songs; Audio CD (July 23, 1993); Release Date: July 23, 1993, Atlantic/Wea label; ASIN: B000002IW9


## קישורים חיצוניים

* 
* ריאיון עם רוברט ג'יימס וולר
* 
* 
* 

## הערות שוליים

קטגוריה:אמריקאים ילידי איווה
קטגוריה:בוגרי אוניברסיטת צפון איווה
קטגוריה:סופרים אמריקאים
קטגוריה:בעלי תואר דוקטור מאוניברסיטת אינדיאנה
קטגוריה:אמריקאים שנולדו ב-1939
קטגוריה:אמריקאים שנפטרו ב-2017
עדנה פרידמן

**עדנה פרידמן** היא ספורטאית יהודייה-דרום אפריקאית בעבר, אלופת המכביה השלישית (1950) בריצת 60 מטר.

## ביוגרפיה

#### אלופה ושיאנית המכביה
בתחרויות האתלטיקה של המכביה השלישית שנערכו בשנת 1950 זכתה פרידמן בשתי מדליות, זהב וכסף. מדליית זהב, בריצת 60 מטר בשיא מכביה חדש של 8.2 שניות, לפני איירין לדרמן מאנגליה (8.3 שניות) וון דר שטאם מהולנד (8.3 שניות). מדליית כסף, בריצת 100 מטר בתוצאה של 12.8 שניות, אחרי איירין לדרמן
שקבעה שיא מכביה חדש של 12.8 שניות ולפני לאה הורביץ מישראל (13.3 שניות).

## קישורים חיצוניים
* 
* 

## הערות שוליים

קטגוריה:אצניות יהודיות
קטגוריה:אצניות דרום אפריקאיות
קטגוריה:אתלטיות יהודיות
קטגוריה:אלופות המכביה: אתלטיות
סמל האימפריה הרומית הקדושה

[200px|ממוזער|שמאל|סמלו של [יוזף השני, קיסר האימפריה הרומית הקדושה|הקיסר יוזף השני, 1765]]
[200px|ממוזער|שמאל|הסמל ב-1510, תקופת [מקסימיליאן הראשון, קיסר האימפריה הרומית הקדושה|הקיסר מקסימיליאן הראשון]]

**סמל האימפריה הרומית הקדושה** (בגרמנית: **Die Siegel der deutschen Kaiser und Könige**) הוא שלט אצולה ששימש את קיסר האימפריה הרומית הקדושה ומייצג את הסמכות הקיסרית העליונה. הסמל כולל כתבנית בסיס את עיט הרייך השחור הדו-ראשי ובין כנפיו את אוסף שלטי הגיבורים של מדינות האימפריה. המבנה הפרטני של הסמל השתנה בין קיסר למשנהו. הצבעים השולטים בסמל הם שחור וזהוב. שלטי הנסיכים הבוחרים (ברנדנבורג, סקסוניה, טריר, מיינץ, קלן, פפאלץ ובוהמיה) מוצגים בדרך כלל בסמלים גדולים יותר מאשר שאר המדינות.

## עיט הרייך
מקורו של הסמל בעיט ההראלדי בנס הלגיון של הצבא הרומי. העיט הופיע לראשונה בשלט האצולה של קארל הגדול ויורשיו במאה ה-9. סמל של עיט דו-ראשי יוחס גם לפרידריך השני לבית הוהנשטאופן על ידי ה"כרוניקה מאיורה" של מתיו פריס בסביבות 1250. זיגמונד לבית לוקסמבורג השתמש בעיט דו-ראשי שחור לאחר שהוכתר לקיסר ב-1433, בעוד שעיט בעל ראש אחד שימש כסמל "מלך הרומאים" הנבחר בלבד, הקיסר לעתיד.

עד ימי אלברכט השני, מלך גרמניה (1397 – 1439) היה העיט הסמל הבלבדי של הקיסר, אולם ממועד זה כולל הסמל האימפריאלי את סמלי המדינות על כנפיו של העיט.

## ראו גם
* הנס המלכותי של האימפריה הרומית הקדושה

## קישורים חיצוניים

* שלטי גיבורים של מדינות הרייך 
* שלטי גיבורים של מדינות הרייך 

קטגוריה:האימפריה הרומית הקדושה
קטגוריה:סמלים לאומיים
איירין לדרמן

**איירין לדרמן** היא אתלטית יהודייה-בריטית בעבר, אלופה ושיאנית המכביה בעלת 6 מדליות, מהן 4 מדליות זהב (השלישית 1950 והרביעית 1953) בריצת 100 מטר, בריצת 200 מטר ובקפיצה לרוחק.

## ביוגרפיה
לדרמן גדלה בלונדון.

### אלופה ושיאנית המכביה
בתחרויות האתלטיקה של המכביה השלישית שנערכו בשנת 1950 זכתה ב-3 מדליות, אחת מכל סוג. מדליית זהב, בריצת 100 מטר בשיא מכביה חדש של 12.8 שניות, לפני עדנה פרידמן מדרום אפריקה (12.8 שניות) ולאה הורביץ מישראל (13.3 שניות), מדליית כסף, בריצת 60 מטר בתוצאה של 8.3 שניות, אחרי עדנה פרידמן 8.2 שניות ולפני ון דר שטאם מהולנד (8.3 שניות) ומדליית ארד, בריצת 80 מטר משוכות בתוצאה של 15.6 שניות, אחרי רות איילון (13.8 שניות) ושרה מיזרחי (15.4 שניות), שתיהן מישראל.

### כוכבת המכביה הרביעית
בתחרויות האתלטיקה של המכביה הרביעית שנערכו בשנת 1953 זכתה לדרמן ב-3 מדליות זהב יותר מכל ספורטאי אחר, בריצת 100 מטר בתוצאה של 12.7 שניות, לפני רודה אייבל מדרום אפריקה (13.0 שניות) ודלית קליינמן מישראל (13.2 שניות) ובכך הגנה על תוארה, בריצת 200 מטר בתוצאה של 26.7 שניות, לפני רודה אייבל (27.3 שניות) ורות הרשלר מישראל (27.7 שניות) ובקפיצה לרוחק בשיא מכביה חדש של 5.36 מטר, לפני תמר מיטל-שומכר (4.87 מטר) ומרים טפר (4.86 מטר), שתיהן מישראל.

## קישורים חיצוניים
* 

## הערות שוליים

קטגוריה:אצניות יהודיות
קטגוריה:אצניות בריטיות
קטגוריה:אתלטיות יהודיות
קטגוריה:אלופות המכביה: אתלטיות
וינצנץ פטמילך

ממוזער|ציור של וינצנץ פטמילך (שמאלי) יחד עם שני מורדים נוספים
ממוזער|ימין|יהודי פרנקפורט חוזרים לבתיהם
**וינצנץ פטמילך** (בגרמנית: **Vinzenz Fettmilch**; 1565 או 1570 – 28 בפברואר 1616) היה אופה גרמני מהעיר פרנקפורט דמיין, אשר הנהיג מרד כושל  כנגד האימפריה הרומית הקדושה. כחלק מהמרד הוא גירש את תושביה היהודים של העיר, ובעקבות דיכוי המרד שאפשר להם לשוב לביתם, נהגו קהילת יהודי פפד"מ לחגוג את "פורים וינץ".

## ביוגרפיה
פטמילך נולד בשנת 1565 או בשנת 1570 בבודסהיים (כיום בגרמניה). הוא שרת זמן קצר בצבא האימפריה הרומית הקדושה, וב-1593 התיישב בעיר החופשית פרנקפורט, בה ניסה להיבחר למשרות עירוניות שונות, אך בסופו של דבר החל לעבוד כאופה. ב-22 באוגוסט 1614 הוביל פטמילך את "התקוממות הגילדות" כנגד מועצת העיר פרנקפורט, אשר ניהלה את העיר בצורה כושלת, וסיבכה אותה בחובות כבדים. המועצה הורכבה בעיקר מבני אצולה ולגילדות היה ייצוג מועט יחסית. מלכתחילה נשאו טענות ההמונים אופי אנטישמי. המוחים טענו שהיהודים משתפים פעולה עם האצילים, ושהם מלווים בריבית גבוהה (בפועל אחוזי הריבית שלקחו היהודים והנוצרים היו זהים). הם דרשו להפחית את שיעורי הריבית שגבו היהודים, ולצמצם את מספרם בעיר. 

## מהלך המרד
לאחר שהקיסר מתיאס סירב להיענות לדרישות ולהתערב בענייניה הפנימיים של עיר קיסרית חופשית, תקפו אנשיו של פטמילך את שכונת היהודים. היהודים ניסו להתגונן, ושניים נהרגו. רבים נמלטו לבית הקברות היהודי, או לחלק הנוצרי של העיר שם הוסתרו חלקם בידי תושבים שלא תמכו בפטמילך. אנשיו של פטמילך בזזו את בתי היהודים, גרמו נזק בשווי מוערך של 170,000 פלורין, ונבלמו בעקבות התנגדות המשמר האזרחי. פטמילך עצמו לא נראה לאורך כל הביזה, ויש הטוענים שהוא איבד שליטה על חסידיו. למחרת הורה פטמילך ליהודים לעזוב את העיר בחוסר כל. רובם מצאו מקלט בערים הסמוכות.

## סיום המרד ותוצאותיו
הקיסר מתיאס הוציא חרם קיסרי על פטמילך. תומכי מועצת העיר עצרו אותו ב-27 בנובמבר. תומכיו של פטמילך הצליחו לשחררו, והוא התבצר בביתו. הוא נכנע כעבור זמן קצר, וב-2 בדצמבר הועבר לידי הרשויות במיינץ והוצא להורג ברוסמרקט בפרנקפורט ב-28 בפברואר 1616.

אשתו ובנו של פטמילך גורשו מהמדינה, ביתו נהרס ונחרש. שתיים מאצבעות ידו הימנית נכרתו (אצבעות השבועה) ולאחר מכן ראשו, ואז בותר גופו לארבעה חלקים שהוצבו בארבעת פתחי העיר. הראש הוצב במגדל הגשר, ובמקום שבו היה ביתו הוצב עמוד קלון ועליו כיתוב בגרמנית ולטינית המפרט את עונשו של פטמילך מידי הקיסר. המשורר הגרמני גתה כתב באוטוביוגרפיה שלו כמאתיים שנה לאחר מכן, כי הוא זוכר את הגולגולת על המגדל מילדותו. 

לאחר ההוצאה להורג, התיר הקיסר ליהודים לחזור לפרנקפורט בכבוד רב, והטיל על מועצת העיר לשלם להם פיצויים בסך 175,000 פלורין. לזכר המאורע קבעו יהודי פרנקפורט את יום גירושם מן העיר, כ"ז באלול, ואת יום י"ט באדר, לימי תענית ציבור וסליחות לזכר הגירוש, ואת יום כ' באדר שבו הותר להם לחזור, קבעו כפורים שני, יום חג המכונה "פורים פרנקפורט" או "פורים וינץ" (על שם וינצנץ). חג זה נחוג במשך שנים רבות בקהילת פרנקפורט. נהגו בו בין היתר לא לומר תחנון בתפילת שחרית שאותה התפללו בליווי ניגונים מיוחדים ליום זה. כמו כן נהגו לקרוא ביום זה ב"מגילת וינץ" אשר חוברה במיוחד ליום זה - במנגינה של שיר גיבורים גרמני.  בשנת 1880 כתב סופר בן העיר קרקוב את "מגלת עפה" המתארת את המאורעות בעברית ובחריזה.

## קישורים חיצוניים

*

## הערות שוליים

קטגוריה:יהדות פרנקפורט
קטגוריה:גרמניה: אנטישמיות
קטגוריה:פורים
קטגוריה:פרנקפורט: היסטוריה

קטגוריה:נפטרים ב-1616
פוריה האדומה (קומיקס)

**פוריה האדומה** (ברוסית: **Красная Фурия**) היא דמות בדיונית המופיעה בחוברות הקומיקס ביקום באבל קומיקס. דמותה הופיעה לראשונה בחוברת "פוריה האדומה 1. בחיפוש הגביע" (*Красная Фурия №1. В поисках Грааля #1*) מאוקטובר 2012, ונוצרה בידי הכותב ארטיום גברליאנוב והמאייר יבגני פדוטוב.

פוריה האדומה היא האלטר אגו של ניקה צ'ייקינה (ברוסית: Ника Чайкина), גנבת מיומנת ואקרובטית, שגויסה על ידי סוכנות הפיקוח הבינלאומית הבדיונית MAK לצורך מציאת הגביע הקדוש. דמותה הופיעה בחוברות הקומיקס בהוצאת באבל קומיקס שפורסמו משנת 2012 ועד 2016.

על פי חוברות הקומיקס, ניקה צ'ייקינה היא יתומה שגדלה ברוסיה ואינה יודעת מי הם הוריה. למדה אקרובטיקה בקרקס, ליצן זקן לימד אותה ללכת על חבל דק ולהאמין ביכולותיה. הצטרפה לאחוות הגנבים ולמדה לגנוב. התיידדה שם עם ג'ינה סטיבנס שהפכה לאחותה. לאחר כמה זמן החליטה לזייף את מותה כדי לברוח מהאחווה. לאחר שביצעה גנבות מתוך מספר מוזיאונים מפורסמים, כדוגמת גלריית טרטיאקוב, המוזיאון הבריטי, הלובר ומוזיאוני הוותיקן, נשכרה על ידי סוכנות הפיקוח הבינלאומית למצוא את הגביע הקדוש.

סוכנות הפיקוח הבינלאומית אוספת צוות של חמישה אנשים לחיפוש רמזים היכן נמצא הגביע הקדוש. החבורה כללה את האמריקאי ג'ושוע דונאטו (מומחה להישרדות בתנאים קיצוניים), יאנג וואנג הסיני (מומחה במערכות תקשורת וכל מיני מחשבים ומכונות אלקטרוניות), האנגלי ארתור הקסלי (מומחה חמקמק לחיסולים), ניקה צ'ייקינה (מומחית בהסתננות חשאית ופעולות סמויות) ולוטה למקה הגרמנית (מומחית בפעולות תקיפה). סוכן דלתא שימש כמנהל טראש החבורה.

יריביהם העיקריים הם ארגון "הירח השחור", הכולל את אחותה של לוטה הלגה והרופא המטורף ריכרד ריפה. הארגון מעורב בניסויים שונים שערכו פשיסטים ונאו-נאצים. לפוריה יש חבר מסתורי, האקר בשם ג'וני.
## פוריה האדומה 1. בחיפוש הגביע
במוזיאון ההיסטוריה של בייג'ינג ניקה צ'ייקינה התחפשה לפסל של הקיסרית צְהשִׂי. לאחר הסגירה, היא עושה את דרכה לקסדת השמים הכחולים הנצחיים, תוך הימנעות מחיישני לייזר ומאבטחים. שותפה, ההאקר ג'וני, מנתק את החשמל במקום למשך 15 שניות כדי שהיא תוכל להחליף את המוצג בזיוף. ברגע שהאור נדלק, האיש שנכנס מברך את ניקה ומפעיל את האזעקה. צ'ייקינה מנסה לצאת מהבניין ולהתחמק מאש המאבטחים. כשהיא בחוץ היא ליד המשאית. לאחר מכן המכונית מתפוצצת ומדהימה אותה.

כמה שעות לאחר מכן, ניקה נחקרת על ידי הצבא. כאן נכנס גבר, שכבר מוכר לה, לחדר, שמתגלה כמעסיק שלה. הוא מזריק לה חומרי שינה ולוקח אותה איתו.

מאוחר יותר, היא מתעוררת בבסיס סוכנות הפיקוח הבינלאומית (MAK). הארגון הוקם למנוע את מלחמת העולם השלישית. ישנה נבואה שאם מישהו יצליח לאסוף את "כלי התשוקה של ישו", חרבו של פטרוס הקדוש, חניתו של לונגינוס והגביע הקדוש, אותו אדם יקבל כוח שליטה נצחי על העולם. החרב והחנית חבויים בבטחה במדינות שונות. מיקומו של הגביע נשאר בגדר תעלומה. הארגון הצליח לרכוש את יומנו של היטלר, שעשוי להכיל רמזים על מקום הימצאו. לשם כך, "MAK" הקים צוות שיכול למצוא את החפץ. ניקה וג'וני מקבלים הצעה להצטרף והם מסכימים.

## אזכור במדיות אחרות
### קולנוע וטלוויזיה
בספטמבר 2021 החלה הפקת סדרת הטלוויזיה "פוריה" (Фурия) המבוססת על דמותה של פוריה האדומה. הסדרה שתתרחש במוסקבה אלטרנטיבית תשודר בשירות הזרמת המדיה Kinopoisk HD. לדברי קסניה בולצקאיה, מנהלת בחטיבת שירותי המדיה של יאנדקס, "זו סדרת הקומיקס הראשונה ברוסיה עם גיבורה נקבה".

## קישורים חיצוניים
* דף הדמות באתר הרשמי של באבל קומיקס
## הערות שוליים

קטגוריה:גיבורי-על
קטגוריה:באבל קומיקס
קטגוריה:דמויות מתוך קומיקס
פרנצ'סקו מריה גרימלדי

**פרנצ'סקו מריה גרימלדי** (2 באפריל 1618 – 28 בדצמבר 1663) היה כומר איטלקי ישועי, מתמטיקאי ופיזיקאי. גרימלדי הוא שטבע את המונח "דיפרקציה" (עקיפת אור) בהתייחס לתכונות של התקדמות האור, ולתעד את התצפיות המדויקות הראשונות של התופעה.

## עבודתו
ימין|250px|ממוזער|גילוי העקיפה על ידי גרימלדי.
גרימלדי היה אחד המדענים הראשונים שהציעו כי האור מתקדם כגל, רעיון אליו הגיע כשצפה בדמיון בין התקדמות האור להתקדמות של גלי מים מסביב למכשול או דרך פתח.

גרימלדי טבע את המונח דיפרקציה , אותו גזר מהמילה הלטינית diffringere, שפירושה "להישבר לחתיכות", בהתייחס להתקדמות של קרני אור אשר מתפשטות להרבה כיוונים. מנקודת מבט מודרנית, הבחירה בשם נכונה - חזיתות גלים אכן מתפרקות לחתיכות (חזיתות גלים חדשות) במהלך התקדמותן. כריסטיאן הויגנס מאוחר יותר העניק לאינטואיציה של גרימלדי צביון מדעי מבוסס יותר כשניסח את עקרון הויגנס.

הוא היה הראשון לערוך תצפיות מדויקות של התופעה, ובתיעוד מפורסם הראה שכאשר עצם מסתיר את התאורה ממקור אור לא נקודתי, מתקבל אפקט הצללה - צל מלא וצל חלקי, בו הצל החלקי רחב יותר ונחלש בחדות פחותה מזו שמנבאת ההנחה שהאור מתקדם בקווים ישרים. באמצעות תצפית זאת וניסויים מדויקים אחרים הוא הדגים שהתקדמות האור הנצפית לא יכולה להיות מיושבת עם הרעיון של התקדמות ליניארית של האור. במקום זאת, קרן אור ישרה שחלפה דרך חור במסך קיבלה צורה של חרוט. פיזיקאים מאוחרים יותר השתמשו בעבודתו כעדות ברורה לכך שהאור הוא גל, ואייזק ניוטון, ששחזר בעצמו רבים מהניסויים של גרימלדי, נעזר בה כדי לנסח את הרבדים המעמיקים יותר של התאוריה שלו על האור, אותם הציג בחלק השני של ספרו אופטיקה. גרימלדי היה גם הראשון שצפה בפסי עקיפה.

## קישורים חיצוניים

## הערות שוליים

קטגוריה:פיזיקאים איטלקים
קטגוריה:מתמטיקאים איטלקים במאה ה-17
קטגוריה:ילידי 1618
קטגוריה:נפטרים ב-1663
מטאורה (קומיקס)

**מטאורה** (ברוסית: **МЕТЕОРА**) היא דמות בדיונית המופיעה בחוברות הקומיקס ביקום באבל קומיקס. דמותה הופיעה לראשונה בחוברת "החפץ המסוכן ביותר בחלל, חלק 1" (Самая опасная вещь в космосе, ч.1) משנת 2014 ונוצרה בידי הכותב ארטיום גברליאנוב והמאייר יבגני פדוטוב.

חוברות הקומיקס אודות מטאורה הן סדרת הרפתקאות חלל ומגוללים את קורות מסעותיה של מטאורה בחלל. מטאורה היא האלטר אגו של אליונה קוזנצובה, מבריחת חלל מיומנת שיוצאת להרפתקאות בחלל ובמרחבי הגלקסיה בספינה דמוית קרון מעופף כשאליה מתלווים היצורים זיגי ופוש.

## קישורים חיצוניים
* דף הדמות באתר הרשמי של באבל קומיקס

קטגוריה:גיבורי-על
קטגוריה:באבל קומיקס
קטגוריה:דמויות מתוך קומיקס
עמנואל הורי

**אפרת (עמנואל) הורי** (נולדה ב-29 בנובמבר 1971) היא שחקנית ישראלית.

## ביוגרפיה
עמנואל הורי נולדה בבאר שבע. אחותו הקטנה של השחקן סמי הורי. בגיל שנה התגרשו הוריה, והיא עברה בין מקומות יישוב: קריית שלום, בת ים, אילת, שכונת התקווה, גבעת השלושה, קיבוץ שער הגולן ותקופה קצרה בצרפת.

לאחר שסיימה את שירותה הצבאי בחיל השריון פתחה חנות בגדים בתל אביב, ולאחריה עברה למנהטן על מנת לקדם את קריירת המשחק שלה. היא למדה אצל סטלה אדלר, אך למרות מספר תפקידים שקיבלה בארצות הברית החליטה לחזור לישראל כעבור שבע שנים.

## קריירה
עמנואל הורי החלה את הקריירה שלה בישראל בשנת 2001 בסרט הטלוויזיה "ראס פינה", בו גילמה את דמותה של לימור לצד אבי קושניר, חני פירסטנברג ויונתן גורפינקל. בשנת 2003 שיחקה בסדרה "משחק החיים", בה גילמה את דמותה של ענבר גלילי לצד לירון וייסמן, גיא אריאלי, יעל שרוני ונירו לוי. ב-2004 שיחקה בסרט "ריקי ריקי" לצידו של נירו לוי. בשנת 2007 שיחקה בתפקיד אורח בסדרה "החברים של נאור" בתפקיד אביגיל. בשנת 2008 הופיעה בתוכנית "כחולים". ב-2010 השתתפה בסדרה "טקסי דרייבר" בתפקיד אורח כמזכירה. בשנת 2012 השתתפה בתוכנית "חלומות מפלסטיק". ב-2013 שיחקה בסדרה "המשרד" וגילמה את דמותה של נטלי, באותה שנה גילמה את הדמות של היועצת בסדרה "בלתי הפיך". בשנת 2014 הופיעה בסדרה "רמזור" וגילמה את דמותה של סימה ביטון. בשנת 2018 הופיעה בסדרה "הפסיכולוגית" וגילמה את דמותה של שרונה בן אברהם. בשנת 2020 גילמה את נטלי בסדרה "מנאייכ" ושבה לגלם את הדמות גם בעונה השנייה.

## חיים אישיים
אחיה הבוגר הוא סמי הורי. בתה היא אודיל אליסון, המוכרת מהעונה החמישית של "הבנים והבנות" שהגיעה עד לגמר. עמנואל מאמצת בביתה עוד נערה ממשפחתה.

## קישורים חיצוניים

* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:באר שבע: אישים
קטגוריה:ישראליות שנולדו ב-1971
קטגוריה:ישראלים שנולדו ב-1971
קוקליה

**קוקליה** (ביוונית: **Κούκλια**; בטורקית: **Kukla**) הוא כפר במחוז פאפוס שבאי קפריסין. ממוקם במרחק כ־16 קילומטר מהעיר פאפוס, בירת המחוז. הכפר בנוי באזור בו נולדה על פי המיתולוגיה היוונית, אלת האהבה והיופי המיתית אפרודיטה. צפונית מזרחית לכפר נמצא אתר בו התקיימו, מתחילת שנות ה-80 של המאה ה-19, מספר ניסיונות התיישבות יהודיים שנכשלו.

## היסטוריה

כבר בסביבות המאה ה-12 לפנה"ס, הייתה פאפוס העתיקה מרכז דתי חשוב, עבור קפריסין ועבור מדינות מזרח תיכוניות נוספות.

בתקופה הכלכוליתית, האמינו תושבי פאפוס העתיקה בעשתרת אלת האהבה הפריון, והיופי. הם תיארו אותה בדמותה של אישה – אם. בתקופה היוונית זוהתה אלת היופי והאהבה כאפרודיטה, ומקדשה עמד בפאפוס. בהמשך נודעה האלה כ"עשתרת פפ" (עשתרת פאפוס) בפיניקית ו"אפרודיטה פאפוס" ביוונית.

## קישורים חיצוניים

* 

## הערות שוליים

קטגוריה:קפריסין: יישובים